El text parla sobre el tema Jaciments paleontològics?
Proverbis neerlandesos (en neerlandès, Nederlandse Spreekwoorden) és una obra del pintor flamenc Pieter Brueghel el Vell. És un oli sobre taula de roure, pintat l'any 1559. Mesura 117 cm d'alt i 163 cm d'ample. S'exhibeix actualment a la Gemäldegalerie de Berlín, Alemanya. Altres noms amb els quals és coneguda aquesta obra és La capa blava, o El món a l'inrevés. Representa una terra habitada amb representacions literals de proverbis flamencs de l'època. La pintura desborda de referències i encara poden identificar-s'hi la major part; mentre molts dels proverbis han estat oblidats o mai es van traduir a altres idiomes, alguns encara s'usen. Els proverbis eren populars en temps de Brueghel: se'n van publicar una sèrie de col·leccions, inclosa una famosa obra d'Erasme. Frans Hogenberg va produir un gravat que il·lustrava uns 40 proverbis al voltant de 1558 i el propi Brueghel havia pintat una col·lecció de Dotze proverbis en taules individuals en 1558, així com El peix gran es menja el petit el 1556, però es creu que els Proverbis flamencs és la primera pintura a gran escala sobre el tema. Rabelais va representar una terra de proverbis en la seva novel·la Pantagruel poc després en 1564. Les pintures de Brueghel tracten els temes de l'absurd, les febleses i les bogeries humanes, cosa en la qual segueix la tradició de Hieronymus Bosch, i aquesta pintura no n'és una excepció. Originalment es va titular La capa blava o la bogeria del món, cosa que indica que no pretenia tan sols representar una col·lecció de proverbis, sinó més aviat fer un estudi de l'estupidesa humana. Moltes de les persones representades mostren els característics trets en blanc que Brueghel usava per representar els ximples. Amb gran mestratge Brueghel tracta fins al detall més nimi.El seu fill, Pieter Brueghel el Jove, es va especialitzar a fer còpies de l'obra del seu pare, i va pintar fins a vint còpies dels proverbis flamencs. Aconsegueix una gran unitat, malgrat els múltiples detalls, gràcies a la seva unitat de composició, entorn d'una diagonal que, des de la part inferior esquerra, va cap a la part superior dreta.
No.